CELEX: 62010CA0107
Language: sl
Date: 2011-06-12 00:00:00
Title: Zadeva C-107/10: Sodba Sodišča (tretji senat) z dne 12. maja 2011 (predlog za sprejetje predhodne odločbe Administrativen sad Sofia-grad – Bolgarija) – Enel Maritsa Iztok 3 AD proti Direktor „Obzhalvane i upravlenie na izpalnenieto“ NAP (Predlog za sprejetje predhodne odločbe — DDV — Direktivi 77/388/EGS in 2006/112/ES — Povrnitev — Rok — Obresti — Pobot — Načeli davčne nevtralnosti in sorazmernosti — Varstvo legitimnih pričakovanj)

2.7.2011   
            
            
               SL
            
            
               Uradni list Evropske unije
            
            
               C 194/5
            
         Sodba Sodišča (tretji senat) z dne 12. maja 2011 (predlog za sprejetje predhodne odločbe Administrativen sad Sofia-grad – Bolgarija) – Enel Maritsa Iztok 3 AD proti Direktor „Obzhalvane i upravlenie na izpalnenieto“ NAP
   (Zadeva C-107/10) (1)
   
   (Predlog za sprejetje predhodne odločbe - DDV - Direktivi 77/388/EGS in 2006/112/ES - Povrnitev - Rok - Obresti - Pobot - Načeli davčne nevtralnosti in sorazmernosti - Varstvo legitimnih pričakovanj)
   2011/C 194/06
   Jezik postopka: bolgarščina
   
      Predložitveno sodišče
   
   Administrativen sad Sofia-grad
   
      Stranki v postopku v glavni stvari
   
   
      Tožeča stranka: Enel Maritsa Iztok 3 AD
   
      Tožena stranka: Direktor „Obzhalvane i upravlenie na izpalnenieto“ NAP
   
      Predmet
   
   Predlog za sprejetje predhodne odločbe - Administrativen sad Sofia-grad - Razlaga člena 18(4) Šeste direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero (UL L 145, str.1) in člen 183, prvi odstavek, Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) - Imperativni rok za povračilo preveč plačanega DDV po preteku katerega se začnejo računati obresti v korist davčnega zavezanca - Sprememba nacionalne zakonodaje, med takšnim izračunom, ki določa, da bo v primeru davčnega nadzora za ta izračun uporabljeno obdobje od datuma izdaje davčnega obvestila o zaključku davčnega nadzora - Razumen rok - Možnost povračila preveč plačanega DDV s pobotom zneska, ki mora biti povrnjen in zneska davka, ki je naložen davčnemu zavezancu - Načeli davčne nevtralnosti in sorazmernosti
   
      Izrek
   
   
               1.
            
            
               Člen 183 Direktive Sveta 2006/112/ES z dne 28. novembra 2006 o skupnem sistemu davka na dodano vrednost, kakor je bila spremenjena z Direktivo Sveta 2006/138/ES z dne 19. decembra 2006, je v povezavi z načelom varstva legitimnih pričakovanj treba razlagati tako, da nasprotuje nacionalni ureditvi, ki z retroaktivnim učinkom določa možnost podaljšanja roka, v katerem je treba povrniti preveč plačani davek na dodano vrednost, če ta ureditev davčnemu zavezancu odvzame pravico, ki jo je imel pred začetkom veljavnosti te ureditve, do prejetja zamudnih obresti na znesek, ki mu mora biti povrnjen.
            
         
               2.
            
            
               Člen 183 Direktive 2006/112, kakor je bila spremenjena z Direktivo 2006/138, je ob upoštevanju načela davčne nevtralnosti treba razlagati tako, da nasprotuje nacionalni ureditvi, ki določa, da se običajni rok za izvršitev povračila preveč plačanega davka na dodano vrednost, ob izteku katerega so na znesek, ki ga je treba povrniti, dolgovane zamudne obresti, podaljša ob uvedbi davčnega nadzora, pri čemer to podaljšanje povzroči, da so te obresti dolgovane le od datuma konca davčnega nadzora, čeprav je ta presežek že bil predmet prenosa med tremi zaporednimi davčnimi obdobji po obdobju, v katerem je bil davek preveč plačan. Vendar pa ni v nasprotju z navedeno določbo, da je ta običajni rok 45 dni.
            
         
               3.
            
            
               Člen 183 Direktive 2006/112, kakor je bila spremenjena z Direktivo 2006/138, je treba razlagati tako, da ne nasprotuje temu, da se povračilo preveč plačanega DDV izvede s pobotom.
            
         
      (1)  UL C 134, 22.5.2010.